I Aalborg har indførelsen af en visitationszone i området i og omkring Jomfru Ane Gade i december sidste år givet et markant fald i antallet af voldssager. I modsætning til året inden var der ikke en eneste voldssag med knive involveret i julemåneden, det viser en sammenligning af årets første resultater, som Newspaq har foretaget. Politiinspektør Stig Lundbo ved Aalborg Politi er meget tilfreds med resultatet. - I modsætning til december sidste år, hvor vi fandt masser af våben, fandt vi i december 2007 ikke en eneste kniv. Det, mener jeg, har noget at gøre med den tryghedsskabende, præventive effekt visitationszoner har, siger Stig Lundbo til Newspaq.

Opsummering:
Indførelsen af en visitationszone i Aalborg midtby i december har effekt.